
Parlamentul României

Camera Deputaţilor
Comisia pentru apărare, ordine                                                                                 Bucureşti, 12.02.2008

publică şi siguranţă naţională                                                                                    PL.-x 18                                                          

Nr.32/127
A V I Z

asupra proiectului de Lege privind organizarea şi funcţionarea Sistemului Naţional de Date Genetice Judiciare 

În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată, spre dezbatere şi avizare, cu proiectul de Lege privind organizarea şi funcţionarea Sistemului Naţional de Date Genetice Judiciare, trimis cu adresa nr. PL-x 18 din 4 februarie 2008 şi înregistrat sub nr. 32/127 din 06.02.2007.
În conformitate cu dispoziţiile art.75 din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 


În raport de obiectul şi conţinutul său, proiectul de lege face parte din categoria legilor ordinare. Potrivit prevederilor art.61 din Regulamentul Camerei Deputaţilor, Comisia a dezbătut proiectul de lege menţionat mai sus în şedinţa din 12 februarie 2008.


Membrii Comisiei au examinat expunerea de motive, textul proiectului de lege precum şi avizul favorabil al Consiliului Legislativ.

În urma dezbaterilor, cu unanimitate de voturi, Comisia a hotărât avizarea favorabilă a acestei iniţiative legislative cu următorul amendament: 

1. La articolul 11, alineatul 3 se elimină.

Motivare: Prevederile alin. (2) al art. 11, aşa cum a fost acesta modificat de Senat, sunt acoperitoare, lăsând la nivelul Codului de procedură penală reglementarea modului în care pot fi duse la dispoziţia celor interesaţi probele dintr-o cauză.

(Autor: Comisia pentru apărare)

Vicepreşedinte,

Marian Săniuţă 
